
เรื่อง  ป้ายประชาสัมพันธ์ผลิตภัณฑ์เครื่องดื่มแอลกอฮอล์

		ด้วยกระทรวงมหาดไทยแจ้งว่า มีผู้ร้องเรียนในการจัดงานประจำปีหรืองานเทศกาลต่างๆ              ของส่วนราชการหรืองานเอกชน ปรากฏภาพสัญลักษณ์เครื่องดื่มแอลกอฮอล์ รวมทั้งมีการจำหน่ายเครื่องดื่มแอลกอฮอล์ในงานดังกล่าว เป็นการกระทำที่ฝ่าฝืนตามมาตรา 32 แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 กระทรวงมหาดไทยพิจารณาแล้วเห็นว่า กฎหมายควบคุมเครื่องดื่มแอลกอฮอล์เป็นบทบัญญัติที่มุ่งควบคุมและจำกัดการโฆษณาประชาสัมพันธ์เครื่องดื่มแอลกอฮอล์ จึงให้จังหวัดระมัดระวัง              การจัดงานเทศกาลต่างๆ รวมทั้งการจัดงานรื่นเริงสังสรรค์ของหน่วยงาน โดยหลีกเลี่ยงการแสดงตราสัญลักษณ์หรือเครื่องหมายการค้าของผลิตภัณฑ์เครื่องดื่มที่มีแอลกอฮอล์ ประชาสัมพันธ์ในบริเวณจัดงาน รวบถึงควบคุมการจัดงานรื่นเริงของภาครัฐและภาคเอกชน ซึ่งมีการแสดงเครื่องหมายสัญลักษณ์หรือเครื่องหมายการค้าเครื่องดื่มแอลกอฮอล์ 
		จังหวัดพังงา จึงขอให้หน่วยงานระมัดระวังการจัดงานเทศกาลต่างๆ รวมทั้งการจัดงานรื่นเริงสังสรรค์ของหน่วยงาน โดยหลีกเลี่ยงการแสดงตราสัญลักษณ์หรือเครื่องหมายการค้าของผลิตภัณฑ์เครื่องดื่มที่มีแอลกอฮอล์ เพื่อมิให้เกิดการร้องเรียนการกระทำผิดตามมาตรา 32 แห่งพระราชบัญญัติควบคุมเครื่องดื่มแอลกอฮอล์ พ.ศ. 2551 ทั้งนี้ หากมีประเด็นร้องเรียนในกรณีดังกล่าว ให้เสนอคณะกรรมการควบคุมเครื่องดื่มแอลกอฮอล์จังหวัด ตรวจสอบข้อเท็จจริงและพิจารณาในประเด็นข้อกฎหมายพร้อมดำเนินการ           ตามอำนาจหน้าที่โดยเร็ว ซึ่งเรื่องดังกล่าวจังหวัดได้มีหนังสือแจ้งให้หน่วยงานทราบ ตามหนังสือจังหวัดพังงา                 ที่ พง 0017.1/ว 6776 ลงวันที่ 28 ธันวาคม 2563

